Produse și servicii furnizate în 2013

Sarcini în materie de reglementare — Patru consultări publice legate de activitățile în materie de asigurări ale autorității. — Publicarea a patru ghiduri legate de activitățile în materie de asigurări ale autorității. — Aprobarea unui standard tehnic de punere în aplicare legat de activitățile autorității în materie de pensii ocupaționale. — Document de reflecție cu privire la investițiile pe termen lung. — Raport adresat Comisiei cu privire la investițiile pe termen lung. — Studiu de impact cantitativ în domeniul pensiilor ocupaționale. — Raport privind informațiile furnizate membrilor regimurilor de pensii ocupaționale. — Document de reflecție în domeniul pensiilor ocupaționale. — Publicarea Registrului instituțiilor pentru furnizarea de pensii ocupaționale, precum și a bazei de date privind planurile și produsele în materie de pensii. — Selectarea a două grupuri ale părților interesate, unul în materie de asigurări/reasigurări și celălalt în materie de pensii ocupaționale. — Rapoarte privind secretul profesional și analiza diferențelor, referitoare la Australia, Chile, China, Hong Kong, Israel, Mexic, Singapore și Africa de Sud. — Memorandum de înțelegere semnat între autoritate și Banca Mondială. Sarcini în materie de supraveghere — Participarea în cadrul unor reuniuni și/sau conferințe telefonice ale colegiilor autorităților de supraveghere a 82 de grupuri de asigurări. — Participarea la patru inspecții comune la fața locului. — Colectarea și diseminarea unor soluții și exemple practice în trei domenii (mecanisme de coordonare, planuri de lucru ale colegiilor și acorduri și procese în materie de confidențialitate). — Organizarea a două evenimente adresate supraveghetorilor grupurilor de asigurări. — Diseminarea unei structuri în vederea aplicării unei abordări la nivel de grup cu privire la evaluarea riscurilor. — Diseminarea Planului de acțiune pentru colegii pentru perioada 2014-2015. — Raportul interimar și raportul de sfârșit de an cu privire la funcționarea colegiilor și la realizarea obiectivelor stabilite în planul de acțiune pentru 2012. — Transmiterea, către autoritățile de supraveghere a grupurilor de asigurări, a unui rezumat al orientărilor pregătitoare conținând orientările relevante pentru activitățile de dezbatere și de evaluare desfășurate de colegii. — Actualizarea permanentă a listei Helsinki Plus în secțiunea cu acces restricționat a site-ului web al autorității și publicarea unui rezumat în acest sens în secțiunea cu acces public a site-ului web al autorității. — Organizarea a șase reuniuni (vizite) între personalul cu competențe de supraveghere al autorității și autoritățile de supraveghere implicate în supravegherea grupurilor, fie ca supraveghetor de grup, fie ca supraveghetor-gazdă, în diferite țări. Protecția consumatorilor și inovarea în domeniul financiar — Orientări privind tratarea plângerilor de către intermediarii de asigurări. — Raport privind bunele practici adoptate de intermediarii de asigurări în ceea ce privește tratarea plângerilor. — Raport privind tendințele în materie de consum. — Raport revizuit de metodologie pentru colectarea, analiza și comunicarea de informații cu privire la tendințele în materie de consum. — Raport referitor la bunele practici de supraveghere în ceea ce privește cerințele în materie de cunoștințe și competențe aplicabile distribuitorilor de produse de asigurare (incluzând o consultare publică). — Aviz privind asigurările de credit (payment protection insurance). — Notă de fundamentare privind asigurările de credit. — Aviz referitor la mecanismele de protecție a beneficiarilor în ceea ce priveşte contractele de asigurări de viață. — Document de consultare referitor la un proiect de raport privind bunele practici pentru site-urile web de comparare. — Document de reflecție cu privire la o posibilă piață unică a UE în domeniul produselor individuale de pensii (aspecte legate de supraveghere și de protecția consumatorilor). Sprijinirea unei culturi comune în materie de supraveghere — Trei seminare transsectoriale. — Șaptesprezece seminare adresate autorităților naționale competente. — Finalizarea a trei evaluări inter pares, lansarea a două noi evaluări inter pares, lansarea unui proces de monitorizare în urma unei evaluări inter pares, precum și optimizarea procesului de aplicare a metodologiei privind derularea acestui tip de evaluări. Stabilitatea financiară — Două rapoarte semestriale privind stabilitatea financiară. — Pregătirea unui test de rezistență la nivel european în sectorul asigurărilor (test amânat din cauza exercițiului de evaluare a garanțiilor pe termen lung). — Elaborarea unor tablouri trimestriale ale riscurilor. — Finalizarea exercițiului cu privire la evaluarea garanțiilor pe termen lung și transmiterea raportului aferent către părțile participante la trilog. — Publicarea unor statistici anuale revizuite în materie de asigurări. Gestionarea crizelor — Finalizarea unui cadru decizional exhaustiv care tratează în detaliu procedurile pe care trebuie să le urmeze autoritatea pentru a se achita de responsabilitățile sale în materie de prevenire și gestionare a crizelor. — Încheierea mandatului Grupului operativ pentru gestionarea crizelor și desființarea acestuia. — Acord cu privire la un aviz al autorității referitor la răspunsul care trebuie adus în materie de supraveghere în contextul unei perioade prelungite de rate scăzute ale dobânzii. — Contribuție detaliată la consultarea organizată de Consiliul pentru Stabilitate Financiară cu privire la redresarea și rezoluția instituțiilor financiare nebancare. — Publicarea unui raport de studiu referitor la pregătirea autorităților naționale de supraveghere în ceea ce privește prevenirea, gestionarea și rezolvarea crizelor (Survey Report on Crisis Prevention, Management and Resolution Preparedness of National Supervisory Authorities). Relații externe — Zece reuniuni, inclusiv o reuniune comună cu Consiliul supraveghetorilor, cu IRSG (Grupul părților interesate din domeniul asigurărilor și al reasigurărilor) și cu OPSG (Grupul părților interesate din domeniul pensiilor ocupaționale), douăsprezece avize și declarații de răspuns oficiale cu privire la documente publice, șase documente din proprie inițiativă și trei răspunsuri la consultări neoficiale. — Aproximativ douăzeci de dialoguri în materie de reglementare și supraveghere cu autorități de supraveghere și asociații ale acestora din țări terțe (Asia și Australia, America Latină și America de Nord, Africa de Sud, Islanda și Elveția); participare activă și contribuții la Comitetul tehnic și executiv, la Comitetul de stabilitate financiară și la Subcomitetul pentru solvabilitate și actuariat din cadrul Asociației internaționale a organismelor de supraveghere a asigurărilor (IAIS), la elaborarea unor cerințe globale de capital în materie de asigurări (Grupul operativ pentru testarea în practică/Grupul operativ pentru o absorbție mai mare a pierderilor), precum și la conferința anuală a asociației. — Proiectul de dialog UE-SUA: reuniuni regulate ale Comitetului de coordonare, progrese înregistrate de comitetele tehnice conform planificării și organizarea unui eveniment public la Washington DC. — Echivalență: Analiza diferențelor dintre sistemele de asigurări și de reasigurări din Australia, Chile, China, Hong Kong, Israel, Mexic, Singapore și Africa de Sud, inclusiv o evaluare completă a exercitării secretului profesional, ca bază pentru o decizie a CE privind dispozițiile tranzitorii în materie de echivalență; inițierea unei evaluări a aplicării secretului profesional în zece țări din Europa Centrală și de Est; semnarea unui memorandum multilateral de înțelegere cu privire la cooperarea în materie de supraveghere între membrii autorității și autoritatea monetară din Bermuda. — Semnarea unui memorandum de înțelegere operațional între autoritate și Banca Mondială. Conferințe/alte evenimente publice în 2013 — Șase conferințe și evenimente [Conference on Global Insurance Supervision (GIS), consacrată supravegherii la nivel mondial în domeniului asigurărilor, publicarea rezultatelor QIS for Pensions (studiu de impact cantitativ privind pensiile), evenimente publice dedicate produselor individuale de pensii și sprijinului oferit de sponsori, conferința anuală a autorității și a treia aniversare a Zilei Protecției Consumatorilor].